寺本莉緒 胸猛甜姐兒
2024年04月25日 22:00
東網電視
更多新聞短片
有冇發覺大部分日本女優喺拍攝寫真嗰陣,總係笑口噬噬,理由好簡單,就係要令觀眾睇得開心,就好似今日為大家介紹嘅寺本莉緒,面上總係掛住天真燦爛嘅笑容,加埋心口有對豐滿嘅G奶,可以話係一位胸猛甜姐兒!
身材弗到爆
日本寫真界有好幾位青春大波妹一直雄霸各大雜誌嘅封面,除咗淺川梨奈、澤口愛華、大原優乃之外,仲包括今年22歲嘅寺本莉緒!曾經做過童星嘅莉緒,來自日本廣島,雖然個樣唔算生得特別靚,但笑起上嚟好可愛,畀到人一份親切感,甚至有着強大嘅治愈能量!笑容吸引之餘,莉緒嘅身材同樣值得留意,雖然身高只有5呎1吋,但望落苗條又健美,心口更擁有一對脹卜卜又極具彈力嘅天然G奶,實在係無可挑剔!
恨入藝能界
查實莉緒讀緊中學時,已經好想加入藝能界,曾參加過選美活動「Dream Girl Audition 2015」,最終獲得一份藝能事務所合約而進身演藝園,仲喺兩年後初登舞台,參與舞台劇《Loafers High》嘅演出。2018年,莉緒正式投身寫真女優行列,自此憑激凸身材同甜美笑容,引起唔少寫真迷嘅關注,仲喺「Miss Magazine」揚威,成為呢項選美活動有史以來第一位來自廣島嘅得獎者。
強襲影視圈
隨住人氣持續上升,莉緒嘅幕前演出愈嚟愈多,唔止經常獲電視台邀請做節目嘉賓,其首本寫真集《CURIOSITY》仲相當暢銷,一上市就奪得「書泉女性寫真集銷量排行榜」第一位!講起呢本寫真集係去咗美國取景,令阿妹興起到當地留學嘅念頭,但撞正全球出現新冠疫情,於是決定留喺日本發展,而呢個決定絕對正確,事關佢唔止喺寫真界闖出一片天,仲成功搵到好多影視圈演出機會,甚至做埋電影女主角添!